**Ben George Christian "G. C." Green**, nado en 1964, é un músico inglés coñecido por ser o cofundador e baixista da banda de metal industrial baseada en Birmingham Godflesh.

Biografía
---------

Nado en Birmingham, Green involucrouse nas escenas post-punk e gótica da cidade a principios dos anos 80 e fíxose amigo de músicos como Paul Neville e Diarmuid Dalton. Formou a súa primeiroa banda, OPD (Officially Pronounced Dead), en 1982 con Neville. A banda adoitaba a ensaiar na casa de Green ou de Nevilles. Posteriormente pasaron a chamarse Fall of Because pola canción de Killing Joke do mesmo nome en 1985. Inicialmente usaron unha caixa de ritmos básica, tocando Neville a guitarra e Green o baixo e cantando, e escribiron cancións influenciadas polos álbums de The Cure *17 Seconds* e *Faith*. Tras coñecer en 1985 a Justin Broadrick, que daquela tiña 15 anos, fixéronse amigos grazas a súa admiración por The Stranglers e outras bandas de punk. Pouco despois Broadrick comezou a tocar a batería no grupo, e os tres comezaron a compoñer cancións influenciadas por bandas como Swans e Sonic Youth, aínda que mantiñan os matices psicodélicos que eran inherentes aos primeiros traballos de Fall of Because. Nesa época Broadrick ensinoulle a Green a varios artistas como Throbbing Gristle, Whitehouse e SPK.

En 1986 gravaron unha demo, *Extirpate*, nos estudios Rich Bitch de Birmingham e venderon un feixe de copias a amigos e outros músicos da cidade. A banda tamén fixo varios concertos en The Mermaid con xente como Napalm Death, Heresy e Amebix. En 1987 Broadrick deixou Fall of Because para unirse a Head of David. Cando Broadrick foi despedido de Head of David no ano seguinte, el e Green, que estaban compartindo un piso nese momento, formaron Godflesh. Ao longo da súa carreiro Godflesh publicou oito álbums e é unha banda pioneira do xénero do metal industrial. Tras gravar o sexto álbum de Godflesh, *Hymns*, en outubro de 2001, Green deixou a banda. Foi substituído polo baixista de Prong Paul Raven pero a banda acabaría disolvéndose en 2002 no medio dunha xira europea. Nos anos seguintes Green, que gañou a vida con diversos traballos, desapareceu da escena musical ata 2010.

O único álbum en solitario de Green, *I-VII*, foi editado co seu alcume Vitriol no ano 1998 a través do selo Neurot Recordings. O disco fora gravado en 1995.

Green casou en 2010 e ese mesmo ano Green e Broadrick tamén reformaron Godflesh e comezaron a xirar. O sétimo álbum da banda, e o primeiro dende a reunión, *A World Lit Only by Fire*, foi editado en 2014. O oitavo traballo, *Post Self*, apareceu en 2017.

Green realizou a súa estrea en solitario como Vitriol o 8 de decembro de 2018 no Hospital Fest en Queens, Nova York, vinte anos despois de que o álbum de Vitriol fose publicado.

Notas
-----

1. ↑  "Justin Broadrick on The Secret History of Godflesh". *www.vice.com* (en inglés). Consultado o 2020-07-22.
2. ↑  "JUSTIN BROADRICK Napalm Death - Godflesh - Techno Animal - Jesu - Pale Sketcher". *exclaim.ca* (en inglés). Consultado o 2020-07-22.
3. ↑  "Godflesh | Biography & History". *AllMusic* (en inglés). Consultado o 2020-07-22.
4. 1 2  "Voidhead: Justin Broadrick on the End of Godflesh". *Consequence of Sound* (en inglés). Consultado o 2020-07-22.
5. ↑  "The Quietus | Features | A Quietus Interview | Godflesh To Play Supersonic. Justin Broadrick Talks Reformation". *The Quietus* (en inglés). Consultado o 2020-07-22.
6. ↑  "Vitriol". *Neurot Recordings*. 2015-10-04. Archived from the original on 04 de outubro de 2015. Consultado o 2020-07-22.
7. ↑  "Justin Broadrick interview: Godflesh, growing up and anarcho-punk". *Decibel Magazine* (en inglés). 2011-10-07. Consultado o 2020-07-22.
8. ↑  Gordon, Arielle. "Hospital Fest 2018 in review (Power Trip, Prurient, Jesu, Merzbow, Kelly Moran, more)". *BrooklynVegan* (en inglés). Consultado o 2020-07-22.

| * v
* c
* e
Godflesh |
| --- |
| 
* **Justin Broadrick**
* **G. C. Green**

* Paul Neville
* Robert Hampson
* Bryan Mantia
* Ted Parsons

 |
| Álbums de estudio | 
* *Streetcleaner*
* *Pure*
* *Selfless*
* *Songs of Love and Hate*
* *Us and Them*
* *Hymns*
* *A World Lit Only by Fire*
* *Post Self*

 |
| EPs | 
* *Godflesh*
* *Slavestate*
* *Cold World*
* *Merciless*
* *Messiah*
* *Decline & Fall*

 |
| Sinxelos | 
* "Slateman"
* "Mothra"
* "Xnoybis"
* "Crush My Soul"
* "F.O.D. (Fuck of Death)"
* "Ringer"
* "Post Self"

 |
| Ao vivo | 
* *Streetcleaner: Live at Roadburn 2011*

 |